
Parlamentul  României

Camera  Deputaţilor

Comisia  pentru apărare, ordine                                    Bucureşti, 
publică  şi  siguranţă  naţională                                     PL x 266/2016                                                       

         Nr. 4c-12/287/2016
 A V I Z

asupra proiectului de  lege pentru modificarea Legii-cadru nr. 284/2010 privind salarizarea unitară a personalului plătit din fonduri publice
        În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost  sesizată spre avizare cu proiectul de  lege pentru modificarea Legii-cadru nr. 284/2010 privind salarizarea unitară a personalului plătit din fonduri publice,  transmis cu adresa nr. PL x 266 /2016.
Potrivit dispoziţiilor art. 75 din Constituţia României, republicată, şi ale art. 92 alin. (9) din Regulamentul Camerei Deputaţilor, republicat, Camera Deputaţilor este Cameră decizională.
Senatul, in ședința din 7 iunie 2016, a adoptat proiectul de lege.
În temeiul prevederilor art. 61 din Regulamentul Camerei Deputaţilor, republicat, Comisia a dezbătut proiectul de lege anterior menţionat în şedinţa din 28 iunie 2016.
Membrii Comisiei au examinat proiectul de lege supus avizării, expunerea de motive, avizul Consiliului Legislativ, precum şi punctul de vedere al Guvernului.

În raport cu obiectul şi conţinutul său, proiectul de lege face parte din categoria legilor ordinare.

În urma dezbaterilor, Comisia a hotărât, cu unanimitate de voturi,  avizarea negativă a prezentului proiect de lege.

PREȘEDINTE
ION MOCIOALCĂ
Consilier parl. Vasile Oprea

